Komisijos reglamentas (EEB) Nr. 1087/83
1983 m. gegužės 4 d.
dėl prekių klasifikavimo bendrojo muitų tarifo 22.02. pozicijos A subpozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį,
kadangi, siekiant užtikrinti, kad būtų vienodai taikoma bendrojo muitų tarifo nomenklatūra, reikia patvirtinti tam tikrų gėrimų, kartais vadinamų "nealkoholiniu alumi", kurie yra pagaminti salyklo misos fermentacijos būdu įdėjus apynių ir kurių alkoholio koncentracija yra ne didesnė kaip 0,5 % tūrio, tarifinio klasifikavimo nuostatas;
kadangi Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 859/83 [3], priede pateikiamo bendrojo muitų tarifo 22.02. pozicijoje minimi nealkoholiniai gėrimai, o 22.03. pozicijoje - alus;
kadangi, atsižvelgiant į labai mažą alkoholio koncentraciją, kuri yra ne didesnė kaip 0,5 % tūrio, tokių produktų negalima laikyti alumi, klasifikuojamu 22.03. pozicijoje;
kadangi todėl minėtieji produktai turi būti klasifikuojami 22.02. pozicijoje kaip nealkoholiniai gėrimai; kadangi šioje pozicijoje tikslinga pasirinkti 22.02 A subpoziciją;
kadangi, Bendrojo muitų tarifo nomenklatūros komitetui nepareiškus palankios nuomonės, Komisija pasiūlė Tarybai patvirtinti nuostatas Reglamento (EEB) Nr. 97/96 3 straipsnyje nustatyta tvarka;
kadangi Taryba per tris mėnesius nuo tos dienos, kai klausimas buvo jai perduotas, nepriėmė jokio sprendimo, todėl tikslinga, kad Komisija patvirtintų pasiūlytas nuostatas minėtąja Reglamente (EEB) Nr. 97/96 nustatyta tvarka,
PRIĖMĖ ŠĮ REGLAMENTĄ:
1 straipsnis
Gėrimai, pagaminti salyklo misos fermentacijos būdu įdėjus apynių, kurių alkoholio koncentracija yra ne didesnė kaip 0,5 % tūrio ir kurie kartais vadinami "nealkoholiniu alumi", klasifikuojami bendrojo muitų tarifo subpozicijoje:
22.02 Limonadas, aromatizuotas mineralinis vanduo ir aromatizuotas gazuotas vanduo bei kiti nealkoholiniai gėrimai, išskyrus vaisių ir daržovių sultis, klasifikuojamas 20.07. pozicijoje:
A. Kurių sudėtyje nėra pieno arba pieno riebalų.
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. gegužės 4 d.